


בבית משפט השלום 								ת.א. 23/
בכפר סבא

תאריך חתימת המסמך: 2.1.23

התובע:                  לידור בנימיני, ת.ז. 204518435
			מרחוב לילך 43, בית דגן
			טלפון: 050-7997237
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבע:                המאגר הישראלי לביטוחי רכב חובה - הפול
מרחוב האצ״ל 1, ראשון לציון
טל׳: 03-9424300;פקס: 03-9620303
                          דוא"ל: poolmoked@pool.org.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	763 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 14.5.1993, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 652-84-601(להלן: "הרכב/האופנוע").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה ומסמכי חבות, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, עובד בתפקיד ביטחוני, כשירותו נפגעה, נגרמו לו הפסדי שכר ויגרמו לו גם בעתיד.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 2.2.21, בשעה 17:00 או בסמוך לכך, בדרך נמיר, בתל אביב, היה הרכב מעורב בתאונה עם רכב הנושא מ"ר 47-276-12 והתובע נחבל בגופו (להלן: "התאונה").

8. למחרת התאונה, משלא חלפו הכאבים, אלא, החמירו, פנה התובע לקבלת טיפול רפואי בבית החולים אסף הרופא, בצריפין, שם אובחנו חבלות בצוואר, בגב ובגפיים התחתונות. לאחר קבלת טיפול רפואי ראשוני אשר כלל בדיקות הדמיה שוחרר התובע לביתו בהמלצה להמשך מעקב רפואי, נטילת משככי כאבים ומנוחה.

9. התובע אשר המשיך לסבול מכאבים והגבלה בתנועות הצוואר והגב טופל במסגרת הקהילה, והופנה להמשך מעקב רפואי ומנוחה.

10. התובע נבדק ע"י אורתופד בקהילה אשר איבחן הגבלה ניכרת בתנועות עמוד השדרה המותני והצווארי ורגישות בברך והומלץ לו על הימנעות מביצוע פעילות למשך חודש ומחצה, ביצוע בדיקות הדמיה, ביצוע טיפולי פיזיותרפיה והמשך מעקב רפואי.

11. מחמת התאונה ותוצאותיה, בעת התקפות כאב, הונחה התובע להימנע מפעילות והמלצה לתפקוד במסגרת עבודה משרדית בלבד, כן ביצע התובע טיפולי פיזיותרפיה אינטנסיביים בסופם נותר עם כאבים והגבלה בתנועות הצוואר, הגב והברכיים והוא הופנה לביצוע בדיקות הדמיה והמשך מעקב רפואי במסגרת מרפאות מומחים.

12. בדיקת מיפוי עצמות אשר בוצעה לתובע הדגימה קליטה מוגברת בגפיים התחתונות

13. התובע החל לחוות החמרה בכאבים ובהגבלה בתנועות עמוד השדרה והגפיים התחתונות, הופנה להמשך טיפולי פיזיותרפיה, נטילת טיפול תרופתי נרקוטי ומעקב רפואי הן במסגרת אורתופדית והן במסגרת מרפאות כאב.

רצ"ב תעודות רפואיות, מסומנות "כנספח 2".

14. מאז התאונה סובל התובע מכאבים והגבלה בתנועות הצוואר, הגב והגפיים התחתונות, מקושי בכיפוף והרמת משאות, מקושי בעמידה, הליכה וישיבה ממושכות, מקושי במעברים וחוסר יציבות, מקשיי ריכוז וכאבים, מקשיי הירדמות ושינה לא רציפה, הוא תלוי בטיפול תרופתי לשיכוך כאב, נזקק לקבלת טיפול רפואי והטיפולים בו צפויים להימשך גם בעתיד. 

15. התובע משמש בתפקיד מבצעי בגוף בטחוני, במקביל ללימודי תואר ראשון במדעי החברה באוניברסיטת בר אילן, מתקשה מחמת התאונה ותוצאותיה בביצוע עבודתו ולימודיו האקדמיים, נזקק להפוגות ממושכות במהלכן, הוא מתקשה בביצוע מטלות בעצימות גבוהה, קידומו ולימודיו נפגעו ונגרמו לו הפסדי שכר.

16. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

17. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 

1. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          135,500 ₪ 
(2)  עזרת הזולת בעבר –	           				              20,250 ₪  
(3)  הוצאות רפואיות ונסיעות לטיפולים בעבר –	           8,500 ₪ 
(4)  הסעות מיוחדות ושימוש מוגבר במוניות בעבר -            20,250 ₪








2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובע

